b'\n_START_ARTICLE_\nLange Nacht der neuen Kl\xc3\xa4nge\n_START_PARAGRAPH_\nLange Nacht der neuen Kl\xc3\xa4nge, (slovensko dolga no\xc4\x8d novih zvokov) je vsakoletna dunajska glasbena prireditev, ki traja vso no\xc4\x8d. V okviru tega koncertnega dogodka se skladatelji predstavljajo s svojimi novimi skladbami iz \xc5\xbeanra sodobne resne glasbe. Na prireditvi se zvrstijo \xc5\xa1tevilni izvajalci, ki nastopajo v razli\xc4\x8dnih glasbenih zasedbah. Po vzoru dunajske prireditve organizirajo podobne koncertne dogodke tudi v drugih dr\xc5\xbeavah. V Sloveniji je ekvivalentna prireditev, ki jo vsakoletno organizira Dru\xc5\xa1tvo slovenskih skladateljev imenovana No\xc4\x8d slovenskih skladateljev, pogovorno pa tudi No\xc4\x8d dolgih no\xc5\xbeev.'